पाएं अपने शहर की ताज़ा ख़बरें और फ्री ई-पेपरडाउनलोड करें
कोविन पोर्टल पर वैक्सीनेशन के लिए देशभर से हो रहे रजिस्ट्रेशन के चलते अब पोर्टल ओवर क्राउडेड है। रजिस्ट्रेशन हो रहा है लेकिन अप्वाइंटमेंट के लिए टाइम स्लाॅट नहीं मिल रहा है। जिससे लोगों को निराश होना पड़ रहा है। स्वास्थ्य विभाग के पास इस कैटेगरी में 15 हजार डोज आई थी और इसमें वीरवार के वैक्सीनेशन सेशन के बाद करीब 1700 डोज शेष रह जाएंगी।
सिविल सर्जन कार्यालय में वैक्सीनेशन का काम देख रहीं डॉ. सुनिधि ने बताया कि कई लोग ऐसे भी हैं जो रजिस्ट्रेशन के मैसेज के बाद ही सेंटर पर पहुंच जाते हैं। जिससे उन्हें निराश होना पड़ता है। उन्हें उनकी सलाह है कि वे शाम पांच से छह बजे के बीच ऑनलाइन बुकिंग कराएं क्योंकि इसी समय स्लॉट ऑनलाइन हो रहा है।
डॉ. सुनिधि ने बताया कि लोग अप्वाइंटमेंट के बाद भी नहीं आ रहे हैं। इसकी एक वजह यह है कि दूसरे जिले व राज्य से भी रजिस्ट्रेशन करवा रहे हैं। जो लोग बाहर से होते हैं वे पहुंच नहीं पाते हैं। जिससे अम्बाला के लोकल लोग रह जाते हैं।
जैसे किसी व्यक्ति ने नन्याैला सेंटर बुक कर लिया और उसे दूसरे जिले व राज्य के व्यक्ति को उस सेंटर बारे पता ही नहीं होता। अभी 200 में से 160 लोग ही पहुंच रहे हैं। बुधवार को ट्रॉमा सेंटर के लिए 200, पॉली क्लीनिक की 200, कैंट की 600, बलदेव नगर व चौड़मस्तपुर की वैक्सीनेशन की गई है।
विभाग ने आज 2500 डोज लगाने का रखा लक्ष्य
वीरवार को विभाग रेलवे कर्मचारियों के लिए 300 व एयरफोर्स स्टेशन के 200 डोज लगाई जाएंगी। विभाग ने 18 प्लस श्रेणी में ही 2500 डोज के लिए प्लानिंग की है। इनके अलावा सिटी व कैंट के जो सेंटर हैं वहां नियमित तौर पर वैक्सीन लगेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn